text: Feriepengesag rammer andre klubber 
  11 september 2012 kl. 14.07
  Brøndby skal betale fire mill. kr. til tre tidligere spillere, som de skyldte feriepenge samt pension. Afgørelsen kan ifølge Spillerforeningen også komme til at koste flere klubber i TV SYD's sendeområde penge, men det afviser bl.a. SønderjyskE og Vejle Boldklub Kolding.
  Esbjerg fB og Vejle Boldklub Kolding er ifølge Spillerforeningen blandt de klubber, der har brudt overenskomsten og risikerer at skulle efterbetale deres spillere feriepenge og pension.
  Vejle Boldklub Kolding afviser dog i dag at skylde sine spillere noget, mens Esbjerg fB er mere afventende.
  
  SønderjyskeE har betalt
  Også SønderjyskE nævnes af Spillerforeningen som en af de klubber, der har brudt overenskomsten med spillerne, men det nægter klubbens direktør Klaus B. Rasmussen i dag overfor TV SYD.
  - Vi har ingen sager. Vi har tjekket alt igennem og har betalt feriepenge og pension af alt det, vi skulle, siger Klaus B Rasmussen.
  Heller ikke FC Fredericia mener at skylde sine spillere noget, mens AC Horsens erkender at de har brudt overenskomsten - men der er tale om et mindre beløb, mener AC Horsens-direktør Henrik Ravn.
  :
  